Franka Batelić

**Franka Batelić** (Rijeka, Hrvatska, 7. lipnja 1992.) hrvatska je pjevačica.

## Život
Rođena je 7. lipnja 1992. u Rijeci. Pjevanjem se bavi od svoje 3. godine života i to najprije kao solistica zbora "Minicantanti" s kojim je nastupila na brojnim festivalima i manifestacijama u Hrvatskoj i inozemstvu. Na dječjem festivalu "Voci nostre" dva puta je osvojila nagradu, kao i na festivalu Dorica u Osijeku. U osnovnoj školi bila je članica Župnog zbora *Sv. Andrija* u Rapcu nedaleko Labina, a s kojim također kao solistica sudjeluje na festivalima duhovne glazbe "Iskrice" i "Bonofest" u Vukovaru.

Franka je završila osnovnu glazbenu školu za klavir, a osim klavira svira i gitaru, koju ju je otac naučio svirati.

Osim pjevanja, velika su joj ljubav putovanja i strani jezici. Posjetila je SAD, Kanadu, Indiju, Veliku Britaniju, Francusku, Grčku, Rusiju, a želja joj je proputovati svijet. Najljepše iskustvo s putovanja joj je Monsun Wedding, vjenčanje njezinog bratića u Indiji. Tečno govori talijanski i engleski jezik (u Londonu je pohađala školu engleskog jezika u Southbank Universityju), a uči i njemački. Trenutačno ide u 4. razred srednje škole "Mate Labina" u Labinu.

### Obitelj
Mama Ingrid, tata Damir i mlađi brat Nikola koji se također bavi glazbom – gitarist i pjevač grupe "Storm" – trenutno poznati kao *najmlađi rock band u Labinu*.

Od 2018. godine je u braku s nogometašem Vedranom Ćorlukom.

## Karijera
Početak njezine ozbiljne glazbene karijere označava pobjeda na televizijskom talent showu Showtime u prosincu 2007., zbog kojeg je potpisala petogodišnji ugovor za *Hit records*. S pobjedničkom pjesmom *Ovaj dan* imala je par mini nastupa. U svibnju 2008. s pjesmom *Ruža u kamenu*, autorskog trojca Mire Buljana, Borisa Đurđevića i Nene Ninčevića, Franka se predstavila u finalu pop/rock večeri 12. Hrvatskog radijskog festivala u Opatiji, gdje je osvojila nagradu gledatelja. Upravo je ta pjesma osvojila članove OGAE mreže koja okuplja četrdesetak europskih klubova ljubitelja Eurosonga, čime je Franka OGAE Song Contest sljedeće godine dovela u Hrvatsku. U konkurenciji od 28 pjesama, iza Hrvatske je Velika Britanija (Take That – Rule the world) i grupa Sonohra koji su osvojili San Remo u Italiji.

U veljači 2009. Franka je nastupila na Dori s "Pjesmom za kraj" koja je osvojila treće mjesto po glasovima publike i ubrzo osvojila srca obožavatelja na top listama širom Hrvatske, što pokazuje plasman na hrvatskoj nacionalnoj ljestvici "HR Top 20", gdje je ta pjesma dosegla drugo mjesto. Nakon dvotjednog glasovanja, hrvatski fanovi Eurosonga su 16. srpnja 2009. po drugi put izabrali Franku za predstavnicu na OGAE Song Contestu. Jedan tjedan nakon ovog glasovanja 22. srpnja 2009. godine Franka je uspjela ostvariti svoj prvi broj 1 u karijeri, i to sa pjesmom s kojom je nastupila na 14. Hrvatskom radijskom festivalu u Opatiji, "Možda volim te".

Za sljedeći singl najavljeno je "Moje najdraže", zbog brojnih poruka i upita fanova kako zvuči nova pjesma, Franka je na svojoj Facebook stranici u music playeru stavila kratki isječak pjesme (20-ak sekundi refrena). Pjesma je službeno izašla na Hrvatskom radiju 5. studenog 2009. godine. Franka je sa pjesmom "Na tvojim rukama" nastupala na 18. Dori i završila na 7. mjestu. Album prvijenac, nazvan *[[Franka]]* izaći će u prvoj polovici 2010. godine.

## Diskografija
### Albumi

### Singlovi

## Ostale djelatnosti
* 13. srpnja 2009. godine je potvrđeno da će Franka biti zaštitno lice kampanje Prijatelja životinja za 2009-u godinu.
* Od 31. listopada 2009. godine Franka je plesala i pobijedila u 4. sezoni zabavne emisije *[[Ples sa zvijezdama]]*.

## Nagrade, nominacije i uspjesi
* Diskografska nagrada "HR TOP 20" za nadu godine.
* Nominacija za "Zlatnu Kooglu" za novog izvođača godine.
* Nominacija za "Porin" za novog izvođača godine.
* 13. Hrvatski radijski festival: Nagrada na temelju glasova putem 061 telefona 
* Pobjeda na OGAE Song Contestu 2008. godine
* Pobjeda u 4. sezoni Plesa sa zvijezdama

## Reference